મોડાસાઃ અરવલ્લી જીલ્લાના ધનસુરા તાલુકાના ખડોલ નજીક પસાર થતી વાત્રક નદીના પટમાં ગણેશ વિસર્જન કરવા આવેલા કેશરપુરા ગામના ૬ યુવાનો નદીમાં ડૂબી જતા ભારે ચકચાર મચી હતી ૬ યુવકો વાત્રક નદીમાં ડૂબી ગયા હોવાની ઘટનાની જાણ થતા મોટી સંખ્યામાં કેશપુરા ગામ સહીત આજુબાજુના ગ્રામ્ય વિસ્તારમાંથી લોકો ઉમટ્યા હતા સ્થાનિક તરવૈયાઓએ નદીમાં જંપલાવી પાણીમાં ગરકાવ થયેલા યુવકોની શોધખોળ આદરી હતી ઘટનાસ્થળે વહીવટી તંત્ર અને પોલીસતંત્ર પહોંચ્યું હતું બાયડના પૂર્વ ધારાસભ્ય ધવલસિંહ ઝાલા ઘટનાસ્થળે પહોંચી નદીમાં ડૂબેલા યુવકોના પરિવારજનોને શાંત્વના આપી હતી.